Bestyrelsens Beretning for 2021.

Det er den 2. beretning, som jeg holder som formand.

I 2021 har vi holdt 3 bestyrelsesmøder. Der har også været holdt 2 bestyrelsesmøder, som Ejvind deltager i, og et repræsentantskabsmøde i Sønderborg vandråd, generalforsamlingen i Vandsamarbejdet for Sønderborg Kommune blev holdt den 18. november, begge deltager Bjarne og Ejvind i.

I 2021 fik vi 3 nye tilslutninger. Det var en på Lysabildgade 50, Nypølsrend 1 og til en ny stor maskinhal i Majbøl.

I 2021 oppumpede vi 339.841 m3 vand, stort set det samme som i 2020, eget forbrug til filterskylning m.m. 2021, vi har solgt 1642 m3 til Kegnæs, det betyder, at vi har sendt 336.178 m3 ud til forbrugerne. Vi har solgt 311334 m3, det er næsten det samme som i 2020. Det giver så et spild på 24844 m3 svarende til 7,4 % det samme som i 2020. Det ser ud fint ud, for udover spild på grund af brud, så indeholder det også den mængde vand, som bliver brugt til at gennemskylle rørene med. Det sker engang imellem på nogen bestemte steder, og især efter et større brud et eller andet sted på rørsystemet.

Vi havde sidste år 17 lækager på ledningsnettet store som små, 8 hvor det var en ventil i målerbrønd og 3 stophaner. I Majbølhøj var der en gammel pumpestation, som ikke længere var i brug, den fik vi fjernet. Vi måtte også omlægge 250 m rørledning i forbindelse med en nybygning i Majbøl. I 2020 afslørede vi også 19 lækager hos forskellige andelshavere, 3 mindre end i 2020, og det var alt fra dryppende vandhaner over løbende toiletter til brud på andelshavernes egne rørsystemer.

Det er sagt flere gange, men jeg siger det igen.

Der er nogle andelshavere, som mener, at når vi nu har etableret os med fjernaflæste målere, så har vi overtaget ansvaret for deres vandinstallation. Det er på ingen måde tilfældet, enhver andelshaver har altid selv ansvaret for at vedligeholde og overvåge installationen. Får man et brud, eller er der mistanke om et brud, er det bedste, man kan gøre, kontakte Vandforsyningens personale så finder de ud af, hvad der skal gøres. Viser det sig, at der har været et større udslip, så er der mulighed for at få kompensation for udslippet, der skal dog opfyldes forskellige betingelser som:

* Det skal være et skjult brud.
* Det må ikke kunne takteres som groft og uforsvarlig (fx at man kan høre, at der løber vand i kloak eller bæk).
* Derudover er der en selvrisiko, som er andelshaverens normal forbrug + 300m3.

Disse regler er nationale, det er jo også forsyningerne i kommunerne som fx Sønderborg Forsyning, som skal have den største del af m3 prisen nemlig vandafledningens afgiften.

Med hensyn til det nye vandværk! Ja så kører det nu 100 %, der er selvfølgelig nogle små problemer, som vi løser løbende undervejs. Alle vore beholdere er tætte, så det ser fornuftigt ud.

Med hensyn til aflæsning af forbrugsmålere ja så skal vi som bekendt have et nyt system. Vi har haft kontakt med et firma, som hedder Diehl Metering i Esbjerg, de sælger Tysk fabrikeret målere. Vi er også i kontakt med Kamstrup i Stilling, som er et Dansk firma ejet af OK, og som jo sælger dansk fabrikeret målere. Vi skal op og besøge Kamstrup indenfor den næste måned, for at høre, hvad de kan tilbyde til hvilke priser. Målerne fra både Diehl Metering og Kamstrup har hver for sig fordele og ulemper udover prisen, jeg tror umiddelbart, at Diehl Metering er noget billigere end Kamstrup. Det bliver så bestyrelsen, der skal finde ud af, hvilke fordele der tæller mest udover prisen. Jeg regner med, at vi kan tage en beslutning inden sommerferien, så vi har efteråret til at få hjemkøbt nye målere og et nyt aflæsningssystem. Dermed har vi så hele 2023, til at få det hele monteret og indkørt, så vi er køreklar til 1. januar 2024.

Vi arbejder stadig på at sætte solceller på taget af vores vandværk, vi har fået forskellige tilbud, og har med forbehold for, at vi får lov, og at taget er i stand til at bære cellerne, accepteret tilbuddet fra ELTEKNIQ i Sarup. Men vi skal have en landzonetilladelse, som tager ca. 3 måneder, først derefter kan vi få en endelig tilladelse. Den har vi nok om ca. 2 uger, og derefter kan vi så få arbejdet sat i gang, og begynde at spare på den dyre strøm.

Fremtiden.

Ja først skal vi have sat aflæsningssystemet og solcellerne i gang, derefter kan vi gå i gang med at se på vores fordelingsnet både med hensyn til nettet men også overvågning af det, på samme måde som vi overvåger andelshavernes installationer.

Til slut tak til min bestyrelse for det gode samarbejde vi har, selv om vi er mange, så er vi enige om, hvad vores mål er: Først og fremmest godt drikkevand og derefter så billigt som muligt. Selvom vi er mange, så synes jeg at det fungerer rigtig godt og positivt med mange gode input, så tingene bliver vendt - og set fra mange sider. Så som jeg ser det, er det en fordel for SØV, og dermed for andelshaverne.

Også en stor tak til vores 3 ansatte for jeres store engagement i udviser, og den omhyggelighed hvormed i udfører arbejdet, samt jeres gode måde at være på.

Tak til alle for jeres interesse i SØV. **TAK**.